Līkumi
Līkumi (agrāk arī Līkummuiža un Stablitene) ir ciems Jēkabpils novada Sēlpils pagastā, Daugavas kreisajā krastā iepretim Pļaviņām, autoceļa V777 (Ceļinieki—Pļavnieki) galā. Apdzīvotā vieta veidojusies ap Līkumu muižu (Gut Stabliten). Līkumos līdz 2019. gadam atradās sākotnēji bērnu un bāreņu nams, vēlāk Salas novada Ģimenes atbalsta centrs "Saulstari", kuru pārveido par centru bērniem ar veselības traucējumiem.